На основу Решења о банкротству стечајног судије Привредног суда у Ваљеву, број предмета Ст.бр. 33/2011 од 08.04.2011. године, а у складу са чланoвима 131., 132.,133. и 135. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број13/2010.*), сагласности одбора поверилаца од 24.08.2016. и 19.09. 2016. године, стечајни управник стечајног дужника :

**Привредно друштво**

**"BRAVO S&S" DOO u stečaju**

**ЛОЗНИЦА, ул. Кнеза Милоша 15**

**ОГЛАШАВА**

**Продају стечајног дужника као правног лица**

**и покретне имовине стечајног дужника**

**јавним прикупљањем понуда**

**1.Стечајни дужник као правно лице - предмет продаје је стечајни дужник „BRAVO S&S" DOO u stečaju, Лозница, ул. Кнеза Милоша 15 матични број**: 20180145.

Најважнију имовину правног лица чине : објекти на кат. парцели бр. 3884/2 уписане у ЛН 11552 КО Лозница, својина приватна 1/1 : Зграда пословних услуга – УПРАВНА ЗГРАДА ( зграда бр. 1 ) у основи површине 387 м2 (укупне површине 1521,17 м2); Помоћна зграда МАГАЦИН I (зграда бр.4)у основи површине 417 м2 и Помоћна зграда – МАГАЦИН II ( зграда бр. 5 ) у основи површине 64 м2; ТРАФО СТАНИЦА ( зграда бр. 6 ) у основи површине 56 м2; Кат. парцела бр. 3884/2 уписана је у ЛН 11552 КО Лозница као државна својина са обимом удела 3485/3970, и правом коришћења; уделиу капиталу зависног правног лица „VIP REAL ESTATE“ doo Лозница матични број 20473452 у износу од 49,6839 % ; потраживања од купаца.Објекти 4, 5 и 6 нису у државини стечајног дужника.

**Процењена вредност је : 4.126.000,00 еура Депозит је : 825.200,00 еура**

У динарској противвредности по средњем курсу Народне банке Србије на дан уплате.

**2.Уметничке слике : (укупно** 28 комада) aкрил на платну, колекција слика“Наслеђе“ различитих димензија

**Процењена вредност је : 2.752.140,00 динара Депозит је : 550.428,00 динара**

*(Напомена: Списак имовине стечајног дужника, као и статус исте, детаљно је приказан у*

*Продајној документацији)*

**Процењенa вредност ниje минимално прихватљивa вредност**, **нити je на ма који други начин обавезујућa или опредељујућa за понуђача приликом одређивања висине понуде.**

**Право на учешће** имају правна и физичка лица која:

* + - 1. **откупе продајну документацију** за износ од 30.000,00 динара ( ред. Бр. 1 ) и 10.000,00 динара (ред. Бр. 2 ) ;
      2. **уплате депозит** на текући рачун број **355-3200202175-31 код « Вовођанске банке » А.Д.**Нови Сад филијала Ваљево, или положе неопозиву првокласну банкарску гаранцију наплативу на први позив **најкасније до 18.12.2017. године.** У случају да се као депозит положи првокласна банкарска гаранција, оригинал исте се ради провере мора доставити искључиво лично Стечајномм управнику **најкасније 18.12.2017. године до 16.00 часова**
      3. **потпишу изјаву о губитку права на враћање депозита** (изјава чини саставни део продајне документације).

Предмет продаје се може разгледати радним даном од дана објављивања огласа **до 16.12.2017.** године, уз обавезну претходну најаву стечајном управнику, дан раније. Имовина се продаје у виђеном стању без гаранције стечајног управника у погледу евентуалних недостатака на предмету продаје.

**Понуде се достављају** **препорученом поштом на адресу стечаног управника Душицe Ковачевић ул. Филипа Кљајића 21 14000 Ваљево или лично**, на адреси стечаног дужника : **„BRAVO S&S" DOO u stečaju, Лозница, ул. Кнеза Милоша 15**. Назнаке на коверти треба да буду: „ПОНУДА-НЕ ОТВАРАТИ“ и „ПРОДАЈА ИМОВИНЕ„BRAVO S&S" DOO u stečaju – БРОЈ \_\_\_\_“. Коверта са понудом треба да садржи: пријаву за учешће на јавном прикупљању понуда, безусловну понуду, доказ о уплати депозита, потписану изјаву о губитку права на повраћај депозита, фотокопију пуномоћја (овереног пред судом - за физичка лица или овереног печатом фирме - за правна лица) за заступање на јавном отварању писмених понуда, ако отварању присуствује овлашћени представник.

**Крајњи рок за достављање понуда** **је 21.12.2017. године до 12 часова.**

Непотпуне и неуредне понуде и понуде које садрже услов неће се узимати у разматрање.

**Отварање понуда** **одржаће се дана 21.12.2017. у 12:15 часова** (15 минута по истеку времена за предају понуда) на адреси: 15300 **Лозница, ул. Кнеза Милоша 15**,у присуству комисије формиране одлуком стечајног управника, представника понуђача и одбора поверилаца. Ако отварању понуда присуствује понуђач лично, потребно је да исти поседује и пружи на увид важећу личну карту или пасош. У случају да понуђача заступа овлашћено лице потребно је да исто лице приложи оригинал пуномоћја за заступање на јавном отварању писмених понуда.

По презентирању приспелих понуда, присутним понуђачима биће омогућено да писменим путем једном побољшају своје иницијалне понуде (за понуђаче који су правна лица неопходно је да се побољшане понуде овере печатом предузећа). Стечајни управник ће Одбору поверилаца за купца предложити понуђача који је писменом понудом или у накнадно обављеним директиним преговорима поднео најповољнију понуду, а нарочито у погледу висине цене и услова плаћања. Након добијене сагласности Одбора купац ће бити позван да потпише Уговор о капари. **Критеријум** **за избор** најповољније понуде је највиша понуђена цена. **Купопродајни уговор** се потписује у року од 8 радних дана од дана отварања понуда. Проглашени купац је дужан да уплати цео износ купопродајне цене у року од 8 радних дана од дана потписивања уговора о купопродаји. Тек након уплате купопродајне цене од стране купца и након добијања потврде од стране стечајног дужника о извршеној уплати у целости, купац стиче право на укњижбу непокретности. Стечајни управник није у обавези да прихвати ниједну достављену понуду.

Позивају се чланови Одбора поверилаца да присуствују отварању понуда.

Поступак продаје јавним прикупљањем понуда, спровешће се у свему према одредбама чланова 131, 132 и 133. *Закона о стечају* и Правилника о утврђивању националних стандарда за управљање стечајном масом - Национални стандард број 5, чији ће изводи бити саставни део продајне документације.

Овлашћено лице: Душица Ковачевић стечајни управник, контакт телефон: 063/295-191 мејл : euro.zvezda@gmail.com